L’Ajuntament de Burjassot homenatja al Burjassot CF pel seu ascens de categoria
2025-07-24

Dilluns que ve, 9 de maig, a partir de les 20:15 hores, el Saló de Plens de l’Ajuntament de Burjassot es vestirà de gualdivioleta en un emotiu i alhora senzill acte amb el qual el Consistori, de la mà de la Regidoria d’Esports, dirigida per Manuel Pérez Menero, retrà homenatge al primer equip del Burjassot CF que enguany jugarà en Regional Preferent.

L’equip entrenat per Rafa Puchol, s’alçava amb la victòria de la lliga mancant quatre jornades per a la finalització de la competició i, amb açò, aconseguia l’ascens de categoria fa ja unes setmanes.

El camp de Los Silos ha viscut intensament aquesta temporada amb els jugadors de l’equip degà de la Comunitat Valenciana que han desenvolupat un gran treball que els ha servit per a arribar a la màxima categoria del futbol regional.